laion/Wikipedia-Exotic huggingface dataset:
22 მარტი

22 მარტი — გრიგორიანული კალენდრის 81-ე დღე (ნაკიან წლებში – 82-ე დღე). წლის ბოლომდე დარჩენილია 284 დღე. 238 : გორდიანუს I და მისი ვაჟი გორდიანუს II რომის იმპერატორებად გამოაცხადეს. 1772 : ინგლისში მონობა უკანონოდ გამოცხადდა. 1848 : ვენეცია დამოუკიდებლობას აცხადებს. 1868 : არკანზასი მეორედ შედის აშშ-ს შემადგენლობაში. 1876 : ესპანეთში მიიღეს კონსტიტუცია 1882 : აშშ-ს კონგრესმა აკრძალა მრავალცოლიანობა 1895 : ძმებმა ლუმიერებმა მოახდინეს პირველი ფილმის პრეზენტაცია. 1945 : დაარსდა არაბულ სახელმწიფოთა ლიგა. 1954 : ლონდონის ოქროს ბირჟა ანახლებს მუშაობას პირველად ომის შემდეგ. 1963 : ბრიტანეთში გამოვიდა The Beatles-ის პირველი ალბომი. 1993 : კორპორაცია ინტელი სერიულად უშვებს პირველ პენტიუმის ჩიპს (80586), 60 მჰც საათის სიჩქარით, 100+ მიპსით და 64 ბიტიანი მონაცემთა არხით. 1995 : კოსმონავტი ვალერი პოლიაკოვი ბრუნდება კოსმოსში რეკორდული 438 დღიანი ყოფნის შემდეგ. 1997 : კომეტა ჰალ ჰოპმა დედამიწას ყველაზე ახლოს ჩაუქროლა. 2004 : ისრაელის ჯარმა მოკლა „ჰამასის“ ლიდერი აჰმად იასინი. 2009 : პირველად საქართველოში შეიკრიბა საქართველოს პნევმატური იარაღის მოყვარულთა ასოციაცია. ევროპის ერთა თასის მატჩში ქართველმა მორაგბეებმა რუსები დაამარცხეს ანგარიშით 29:21. 2016 : ბრიუსელის ტერაქტების შედეგად 34 ადამიანი დაიღუპა და 198 დაშავდა. სისხლის სამართლის საერთაშორისო სასამართლომ კონგოს დემოკრატიული რესპუბლიკის ყოფილი ვიცე-პრეზიდენტი ჟან-პიერ ბემბა კაცობრიობის წინაშე ჩადენლი და ომის დანაშუალებისათვის დამნაშავედ ცნო. 2017 : ლონდონში, ვესტმინსტერში განხორციელებული ტერორისტული თავდასხმის შედეგად გარდაიცვალა რამდენიმე ადამიანი, არიან დაშავებულებიც. 2020 : ხორვატიაში 5,4 M w {\displaystyle M_{\mathrm {w} }} მაგნიტუდის სიმძლავრის მიწისძვრა მოხდა. 1797 : ვილჰელმ I — პრუსიის მეფე 1873 : ჯულიეტა ლანტერი - იტალიელი-არგენტინელი ფიზიკოსი, მოაზროვნე, არგენტინაში ქალთა უფლებების დამცველი და სოციალური მოძრაობის მხარდამჭერი. 1886 : აბაევი, ვლადიმერ — რევოლუციური მოძრაობის მონაწილე საქართველოსა და ჩრდილოეთ კავკასიაში 1950 : ბრეგოვიჩი, გორან — სერბი კომპოზიტორი 1976 : უიზერსპუნი, რიზ — ამერიკელი მსახიობი 1981 : MIMS — ამერიკელი რეპერი 1981 : ლენზი, ვიქტორია — ვენესუელი პორნო ვარსკვლავი 1982 : ბენეტი, პეტ — ბრიტანელი მუსიკოსი 1988 : რეიმონდი, ტანია — ამერიკელი მსახიობი 1992 : ფრიმენი, ლუკ — ინგლისელი ფეხბურთელი 1832 : გოეთე, იოჰან ვოლფგანგ — გერმანელი მწერალი. 1959 : ფოცხვერაშვილი, კონსტანტინე — ქართველი კომპოზიტორი, დირიჟორი და ლოტბარი. 2005 : ტანგე კენძო — იაპონელი არქიტექტორი. მართლმადიდებელი ეკლესია აღნიშნავს შემდეგი წმინდანების ხსენების დღეს: 40 სებასტიანელი მოწამე წმინდა ურსპასიანე კესარიოს მკურნალი აგრეთვე: მსოფლიო წყლის დღე სხვა თვეები
678

ვიკისაწყობში არის გვერდი თემაზე: 678 678 (ექვსას სამოცდათვრამეტი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის VII საუკუნის მე-8 დეკადის მე-8 წელი. მთავარი სტატია: კატეგორია:დაბადებული 678. მთავარი სტატია: კატეგორია:გარდაცვლილი 678. 11 აპრილი : დონუსი — რომის პაპი (დ. უცნობია)
ენისეი

ენისეი (რუს. Енисей) — მსოფლიოს ერთ-ერთი უდიდესი მდინარე, მიედინება აღმოსავლეთ აზიაში. სათავეს იღებს მონღოლეთში, შემდეგ კვეთს რუსეთის (ციმბირის) ტერიტორიას და ჩაედინება ენისეის ყურეში (კარის ზღვა, ჩრდილოეთის ყინულოვანი ოკეანე). მდინარის ზემოწელი საკმაოდ ჩქარია და მიედინება მეჩხერად დასახლებულ ტერიტორიებზე. შუაწელზე, რუსეთის ტერიტორიაზე, აშენებულია ჰიდროელექტროსადგურების მთელი კასკადი. მნიშვნელოვანი შენაკადებია: ანგარა, ქვემო ტუნგუსკა. ენისეის სიგრძეა 5,539 კმ, საშუალო სიღრმეა 14 მ. მაქსიმალური სიღრმე 24 მ. აუზის ფართობი 2,580,000 კმ². ენისეის აუზი, ინფორმაცია და რუკები დაარქივებული 2012-01-29 საიტზე Wayback Machine.
სირდარია

სირდარია — მდინარე ცენტრალურ აზიაში. წარმოიქმნება ორი მდინარის — ნარინისა და ყარა-დარიას შერწყმის შედეგად. თავის მხრივ, ნარინი სათავეს იღებს ყირგიზეთში, ტიან-შანის მთებში და ყარა-დარია აღმოსავლეთ უზბეკეთში. შემდეგ გაედინება ყაზახეთის ტერიტორიაზე და ერთვის არალის ზღვის ნარჩენებს. სირდარიას მნიშვნელობა ცენტრალური აზიის რეგიონისთვის მართლაც დიდია — ის რწყავს ბამბის ნათესებს. მდინარიდან საირიგაციო არხების გაყვანა ჯერ კიდევ XVIII საუკუნიდან დაიწყო და მასიური ხასიათი მიიღო საბჭოთა პერიოდში, რამაც საბოლოოდ ეკოლოგიური კატასტროფა გამოიწვია — არალის ზღვის თითქმის გაქრობა. ვინაიდან ბამბის ნათესებზე მილიონობით ადამიანის არსებობაა დამოკიდებული, საეჭვოა ეს სიტუაცია გამოსწორდეს. მდინარის სიგრძეა 2 212 კმ, აუზის ფართობი 219 000 კმ². სირდარია - ბრიტანიკა BBC სირდარიის სურათები
ამუდარია

ამუდარია — ცენტრალური აზიის უმთავრესი მდინარე. წარმოიქმნება ორი მდინარის — ვახშისა და პანჯის შერწყმის შედეგად. ჩაედინება არალის ზღვაში. ისტორიულად, ამუდარიაზე გადიოდა საზღვარი სპარსეთსა და თურანს შორის. ამუდარიის სიგრძეა 2 400 კმ, აქედან, 1 450კმ-ზე სანაოსნოა. აუზის ფართობია 534 739 კმ². წყლის წლიური ჩამონადენი შეადგენს 97,4 კმ³ს. მასიურად ხდება მდინარის წყლების სარწყავად გამოყენება, რაც საშინელ ზიანს აყენებს არალის ზღვას. ამუდარია — ენციკლოპედია ბრიტანიკა
679

ვიკისაწყობში არის გვერდი თემაზე: 679 679 (ექვსას სამოცდაცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის VII საუკუნის მე-8 დეკადის მე-9 წელი. მთავარი სტატია: კატეგორია:დაბადებული 679. მთავარი სტატია: კატეგორია:გარდაცვლილი 679. 23 დეკემბერი: დაგობერტ II — ფრანკთა მეფე (დ. 652 )
მისური

მისური — ცენტრალური ჩრდილოეთ ამერიკის უმთავრესი მდინარე, მისისიპის შენაკადი. შენატანი წყლის რაოდენობის მხრივ, მეორეა მისისიპის შენაკადებს შორის მდინარე ოჰაიოს შემდეგ. მისი სიგრძეა 3,770 კმ, აუზის ფართობი 1,400,000 კმ². აუზის ტერიტორიაზე, დაახლოებით 10 მლნ ადამიანი ცხოვრობს. მდინარე სათავეს იღებს კლდოვან მთებში, მონტანის შტატის სამხრეთ-დასავლეთ ნაწილში, მდინარეების - ჯეფერსონისა და მედისონის შერთვის შედეგად. დინებისას, მისურს უერთდება არაერთი მდინარე. დაახლოებით 12 000 წლის წინ, მისურის აუზში პალეოინდიელები სახლობდნენ. ვიკისაწყობში არის გვერდი თემაზე: მისური USGS Columbia Environmental Research Center: Missouri River Missouri River Montana Fishing Report დაარქივებული 2010-11-08 საიტზე Wayback Machine.
680

ვიკისაწყობში არის გვერდი თემაზე: 680 680 (ექვსას ოთხმოცი) წელი — იულიუსის კალენდრის ნაკიანი წელიწადი, რომლის პირველი დღეა კვირა. ეს წელი არის VII საუკუნის მე-8 დეკადის მე-10 წელი. დაიწყო კონსტანტინოპოლის მესამე საეკლესიო კრება მთავარი სტატია: კატეგორია:დაბადებული 680. მთავარი სტატია: კატეგორია:გარდაცვლილი 680. 10 ოქტომბერი: ჰუსეინ იბნ ალი — შიიტი იმამი (დ. 626) ჯავანშირი — კავკასიის ალბანეთის მთავარი (დ. 616 )
700

ვიკისაწყობში არის გვერდი თემაზე: 700 700 (შვიდასი) წელი — იულიუსის კალენდრის ნაკიანი წელიწადი, რომლის პირველი დღეა პარასკევი. ეს წელი არის VII საუკუნის მე-10 დეკადის მე-10 წელი. დაიწყო არაბეთ-ხაზარეთის ომი მთავარი სტატია: კატეგორია:დაბადებული 700. პავლე I — რომის პაპი (გ. 767) ადრიანე I — რომის პაპი (გ. 795) მთავარი სტატია: კატეგორია:გარდაცვლილი 700. კუნიპერტი — ლანგობარდების მეფე ასპარუხი — ბულგარეთის ხანი (დ. 640)
დარგუული ენა

დარგუული ენა (თვითდასახელება: дарган мез) — ნახურ-დაღესტნური ენათა ოჯახის დაღესტნური ჯგუფის ერთ-ერთი სამწერლობო ენა. გავრცელებულია დაღესტნის ცენტრალურ ნაწილში, ახუშის, ლევაშის, სერგოყალის, ხაიდაყის რაიონებში. დარგუულ ენაზე ლაპარაკობს დაახ. 500 ათ. კაცი. გამოიყოფა დიალექტები: ახუშური (რომელსაც ეფუძნება სალიტერატურო ენა), ურახული, მეჰებური, მუირული, წუდახარული, სირხისა, ხაიდაყური, კუბაჩური. ისინი ძალიან განსხვავდებიან ერთმანეთისაგან. დარგუულ ენაში გარჩეულია ა, ე, ი, უ ხმოვნები, ფარინგალიზებული ა. გრძელი ხმოვნები, როგორც მეორეული ფონემები, გვაქვს მხოლოდ კუბაჩურ დიალექტში. თანხმოვანთა სისტემა დიალექტებში ორნაირია: 1. ხშულთა ოთხეულები და სპირანტთა სამეულები; 2. ხშულთა სამეულები და სპირანტთა წყვილეულები (აკლია ინტენსიური თანხმოვნები). მორფოლოგიაში გარჩეულია გრამატიკული კლასის კატეგორია — სამი (ძირითადად) ან ოთხი კლასი. ძირითადი ბრუნვებია სახელობითი, ერგატივი, მიცემითი, ნათესაობითი. ადგილობითი ბრუნვები დიალექტების მიხედვით წარმოდგენილია ორი ორბრუნვიანი სერიიდან ხუთ-ექვს სამბრუნვიან სერიამდე. პირის ნაცვალსახელებმა ზოგ დიალექტში შემოინახა ინკლუზივ-ექსკლუზივის გარჩევა. ზმნა იცვლება გრამატიკული კლასებისა და პირის მიხედვით (ე. წ. კლასოვან-პიროვანი უღვლილება). გარდამავალი ზმნა პოლიპერსონალურია. პრეფიქსული კლასის ნიშანი გამოხატავს უახლოეს ობიექტს, სუფიქსური პირის ნიშანი (ან კლასის ნიშანი III პირში) — სუბიექტს. უღვლილება სუბიექტ-ობიექტურია. გვარის კატეგორია არ აქვს (კუბაჩურში შეიმჩნევა გვარის დიფერენციაციის ჩანასახი). ზმნა დაირთავს მიმართულებისა და ადგილის პრევერბებს (პრევერბთა სისტემა მდიდრადაა წარმოდგენილი კუბაჩურში). გარდაუვალი ზმნა ნომინატიური კონსტრუქციისაა, გარდამავალი — ერგატიულისა, გრძნობა-აღქმის ზმნა — დატიურისა. მთავარი სტატია: დარგუული დამწერლობა. დარგუულ ენაზე დამწერლობა შეიქმნა 1917 წელს. 1928 წლამდე წერდნენ არაბული შრიფტით, 1928 შემოიღეს ლათინური ანბანი, ხოლო 1938 წლიდან დამწერლობა ეფუძნება კირილიცას. მაჰომეტოვი ა., ქართული საბჭოთა ენციკლოპედია, ტ. 3, თბ., 1978. — გვ. 381. Абдуллаев, С. Н., Грамматика даргинского языка, Махачкала, 1954. Магометов, А. А., Кубачинский язык (Исследования и тексты), Тб., 1963. ვიკიმედიის ინკუბატორში არის ვიკიპედიის სატესტო განყოფილება დარგუულ ენაზე Даргинский язык დაარქივებული 2006-12-07 საიტზე Wayback Machine. (რუსული)
თურანის დაბლობი

თურანის დაბლობი, თურანის ხეობა — დაბლობი შუა აზიაში, ყაზახეთის, თურქმენეთისა და უზბეკეთის ტერიტორიაზე. სიგრძე დაახლოებით 2 ათ. კმ. დაბლობის ცალკეული ტერიტორიები მდებარეობს ზღვის დონის ქვემოთ (-132 მ). უდაბნოები ყიზილყუმი და ყარაყუმი მდებარეობენ ზღვის დონიდან 922 მეტრზე. დაბლობზე არის ნავთობისა და ბუნებრივი გაზის საბადოები. თურანის დაბლობი თურანის დაბლობი
გოლანის მაღლობები

გოლანის მაღლობები (ივრ: רמת הגולן‎ რამატ ჰა-გოლან, არაბ: هضبة الجولان‎, ჰადბატუ ლ-ჯავლან ან مرتفعات الجولان, მურტაფა ატუ ლ-ჯავლან) — სადავო ტერიტორია ახლო აღმოსავლეთში. 1967 წლამდე შედიოდა სირიის პროვინცია კუნეიტრის შემადგენლობაში. ექვსდღიანი ომის მსვლელობისას დაიკავა ისრაელმა. 1981 წელს ისრაელის ქნესეთმა მიიღო კანონი, რომლის საფუძველზეც გამოაცხადა თავისი სუვერენიტეტი ამ ტერიტორიაზე. თუმცა გაეროს უშიშროების საბჭომ თავისი რეზოლუციით არ აღიარა ეს აქტი. როგორც ისრაელი, ისე სირია გოლანის მაღლობებს მიიჩნევენ თავიანთ ტერიტორიად. გოლანის მაღლობების სამართლებრივი სტატუსი გაეროს უშიშროების საბჭოს რეზოლუცია 497 სირიის გოლანი დაარქივებული 2010-10-08 საიტზე Wayback Machine. გოლანის მაღლობები - ებრაული ენციკლოპედია
ირტიში

ირტიში (რუს. Иртыш) — მდინარე რუსეთში, ციმბირის ტერიტორიაზე, ობის შენაკადი. ადგილობრივების ენაზე ნიშნავს თეთრ მდინარეს. მისი მთავარი შენაკადია მდინარე ტობოლი. ობი და ირტიში აყალიბებენ ერთ დიდ აუზს, რომელიც მოიცავს დასავლეთ ციმბირს და ალტაის მთებს. ირტიშის სიგრძეა 4 248 კმ, აუზის ფართობი 1,643,000 კმ². თუ მოვისაზრებთ ობთან ერთად, ირტიში რუსეთის ყველაზე გრძელი მდინარეა, აზიაში მეორე, ხოლო მსოფლიოში მეშვიდე. მდინარე ფორმირდება ჩინეთიდან, ყაზახეთიდან, და რუსეთიდან გამოსული შენაკადების შერწყმის შედეგად. ირტიში - დიდი საბჭოთა ენციკლოპედიადაარქივებული 2011-06-18 საიტზე Wayback Machine. ირტიში - გეოგრაფიულ სახელთა ლექსიკონიდაარქივებული 2010-12-22 საიტზე Wayback Machine.
გნომეო და ჯულიეტა

გნომეო და ჯულიეტა (ინგლ. Gnomeo and Juliet) — ანიმაციური ფილმი, რომელიც ეფუძნება უილიამ შექსპირის ტრაგედიას რომეო და ჯულიეტა. იგი კინოთეატრებში 2011 წლის თებერვალში გამოვიდა. ფილმის პერსონაჟების როლებს ახმოვანებენ: ჯეიმზ მაკევოი, ემილი ბლანტი, ჯეისონ სტეტჰემი, მეგი სმითი, მაიკლ კეინი, პატრიკ სტიუარტი მეტ ლუკასი, ოზი ოსბორნი, ჯული უოლტერსი, რიჩარდ უილსონი, დოლი პარტონი და ჰალკ ჰოგანი. ფილმის სიუჟეტის მიხედვით, ერთმანეთს ებრძვიან ბაღის და შინაური გნომები. სიმღერების ავტორი ელტონ ჯონია. მთავარი სტატია: გნომეო და ჯულიეტა (საუნდტრეკი). „გნომეო და ჯულიეტა“ — კინოფილმების ინტერნეტ-მონაცემთა ბაზა (ინგლისური) „გნომეო და ჯულიეტა“ — Allmovie-ზე „გნომეო და ჯულიეტა“ — Box Office Mojo-ზე „გნომეო და ჯულიეტა“ — Rotten Tomatoes „გნომეო და ჯულიეტა“ — Metacritic-ზე ↑ Screened Forums - Gnomeo and Juliet. დაარქივებულია ორიგინალიდან — 2013-12-03. ციტირების თარიღი: 2014-03-12. ↑ Gnomeo and Juliet. Box Office Mojo. Amazon.com. ციტირების თარიღი: 6 აპრილი, 2011.
800

ვიკისაწყობში არის გვერდი თემაზე: 800 800 (რვაასი) წელი — იულიუსის კალენდრის ნაკიანი წელიწადი, რომლის პირველი დღეა ოთხშაბათი. ეს წელი არის VIII საუკუნის მე-10 დეკადის მე-10 წელი. კარლოს დიდი რომის პაპმა ლეო III იმპერატორად აკურთხა მთავარი სტატია: კატეგორია:დაბადებული 800. ეთელვულფი — უესექსის მეფე (გ. 858) ფატიმა ალ-ფიჰრია — არაბი მუსლიმი ქალი, რომელსაც მიეწერება მსოფლიოში ყველაზე ძველი, დღესაც მოქმედი საგანმანათლებლო ინსტიტუტის დაარსება (გ. 880) მთავარი სტატია: კატეგორია:გარდაცვლილი 800.
სადავო ტერიტორია

სადავო ტერიტორია — ტერიტორია (ოლქი, რეგიონი, რაიონი და ა.შ.) რომლის სახელმწიფოებრივი კუთვნილება წარმოადგენს ორი ან რამდენიმე სახელმწიფოს ან ტერიტორიული ერთეულის დავის საგანს. სადავო ტერიტორიები მდებარეობს აბსოლუტურად ყველა კონტინენტზე. განსაკუთრებით დიდი რაოდენობით სადავო ტერიტორიებია აზიაში. სადავო ტერიტორიების სია სადავო ტერიტორიები
დრასტამატ კანაიანი

დრასტამატ კანაიანი (სომხ. Դրաստամատ Կանայեան, ცნობილი ფსევდონიმით „გენერალი დრო“; დ. 31 მაისი, 1884 — გ. 8 მარტი, 1956) — სომეხი გენერალი, პოლიტიკოსი, რევოლუციონერი, დაშნაკცუთიუნის წევრი. ფაშისტური გერმანიის სომხური ლეგიონის სამხედრო ხელმძღვანელი, რომელიც მონაწილეობას იღებდა ჩრდილოეთ კავკასიის ოპერაციაში. დაიბადა 1883 წლის 31 მაისს ერევნის გუბერნიის ქალაქ იგდირში (თანამედროვე თურქეთი). 1902 წელს დაასრულა სწავლა ერევნის რუსულ გიმნაზიაში და მოეწყო პიატიგორსკის სამხედრო სასწავლებელში. 1903 წელს გახდა დაშნაკცუთიუნის წევრი და ჩაერთო სომხეთის ეროვნულ-განმათავისუფლებელ მოძრაობაში. 1905 წლის 11 მაისს ააფეთქა ბაქოს გუბერნატორი მიხეილ ნაკაშიძე და მასთან მყოფი გ. თაყაიშვილი, რომლებიც სომხებისა და აზერბაიჯანელების შერიგებას ცდილობდნენ მათ შორის ბაქოში მომხდარი ხოცვა-ჟლეტის შემდეგ. პირველი მსოფლიო ომში, კავკასიის ფრონტის ბრძოლებში ხელმძღვანელობდა რუსეთის იმპერიის არმიის, სომეხ მოხალისეთა მე-2 შენაერთს. მონაწილეობა მიიღო ვანის ბრძოლაში (1915). 1917 წლის ბოლოს დაინიშნა სომხური კორპუსის კომისრად. მონაწილეობდა 1918 წლის სომხეთ-თურქეთის ომში. 1918 წლის დეკემბერში ხელმძღვანელობდა სომხეთის დაშნაკური მთავრობის მიერ საქართველოს დემოკრატიული რესპუბლიკის წინააღმდეგ წამოწყებულ ომს. 1920 წლის ნოემბერში დაინიშნა სომხეთის რესპუბლიკის სამხედრო მინისტრად. რუსეთის სფსრ-სა და სომხეთის რესპუბლიკას შორის 1920 წლის 2 დეკემბერს დადებული შეთანხმების შემდეგ, რომლის ძალითაც სომხეთი საბჭოთა რესპუბლიკად გამოცხადდა, „დრომ“ 1921 წლის თებერვალში მონაწილეობა მიიღო საბჭოთა ხელისუფლების წინააღმდეგ დაწყებულ აჯანყებაში, რომლის ჩახშობის შემდეგაც ემიგრაციაში წავიდა. ცხოვრობდა რუმინეთში, შემდეგ – ლიბანში. მეორე მსოფლიო ომში ხელმძღვანელობდა ფაშისტური გერმანიის სომხურ ლეგიონს, რომელიც საბჭოთა არმიის სომეხი ტყვეებითა და ევროპელი სომხებით იყო დაკომპლექტებული. ომის შემდეგ ცხოვრობდა ლიბანში. გარდაიცვალა ბოსტონში (აშშ). 2000 წლის 28 მაისს მისი ნეშტი გადმოასვენეს ქალაქ აპარანში. ↑ (ინგლისური) This Land Was Your Land, This Land Was My Land, ჯეიმზ რასელი. ↑ საქართველო-სომხეთის ომი. / გაზ. „კვირის პალიტრა“, 15–21 დეკემბერი, 2010, №46 (850). ↑ (ინგლისური) Armenian involvement in planning sabotage in Baku in World War II დაარქივებული 2016-03-06 საიტზე Wayback Machine. .
ნატალი პორტმანი

ნატალი პორტმანი (ებრ. נטלי פורטמן, დაბადების სახელი ნატალი ჰერშლაგი; დ. 9 ივნისი, 1981) — ამერიკელი ებრაელი მსახიობი. ნატალი პორტმანი დაიბადა იერუსალიმში, ისრაელი. მამამისი, ავნერ ჰერშლაგი ებრაელი ექიმია, დედამისი, ამერიკელი შელი სტივენსი კი ახლა მის აგენტად მუშაობს. დედის მხრიდან მისი წინაპრები იყვნენ ებრაელი ემიგრანტები ავსტრიიდან და რუსეთიდან, მამის მხრიდან კი ემიგრანტები პოლონეთიდან და რუმინეთიდან. მამის მხრიდან ნატალის პაპა, ვისი მშობლებიც ოსვენციმის საკონცენტრაციო ბანაკში დაიღუპნენ, იყო პროფესორი ეკონომიკურ კათედრაზე ისრაელსი და მისი რუმინელი დიდი ბებია კი მეორე მსოფლიო ომის დროს დიდი ბრიტანეთისთვის მომუშვე ჯაშუში. მისი დებიუტი შედგა 1994 წელს ფრანგულ ფილმ „ლეონში“, სადაც მსახიობი განასახიერებს ობოლ ბავშვს. 1990–იან წლებში მას წილად ხვდა მთავარი როლები ისეთ ფილმებში, როგორიცაა „ლამაზი გოგონები“ და „ყველგან, მაგრამ არა აქ“. შემდეგ კი შეასრულა პადმე ამიდალას როლი „ვარსკვლავური ომების“ ახალ ტრილოგიაში. 1999 წელს მან ჩააბარა ჰარვარდის უნივერსიტეტში ფსიქოლოგიის ფაკულტეტზე. 2003 წელს მან მიიღო ბაკალავრის ხარისხი. 2001 წელს პორტმანმა მონაწილეობა მიიღო ნიუ-იორკის სახალხო თეატრის სპექტაკლში „თოლია“ მერილ სტრიპთან, კევინ კლაინთან და ფილიპ სეიმორ ჰოფმანთან ერთად. 2005 წელს ის ნომინირებული იყო ოსკარზე და მოიგო ოქროს გლობუსი ფილმში „სიახლოვე“ განსახიერებული მეორეხარისხოვანი როლისთვის. მან გადაიპარსა თავი და ისწავლა ბრიტანული აქცენტით საუბარი ფილმისთვის „V ანუ ვენდეტა“ (2006), რისთვისაც მან დაიმსახურა Constellation Award for Best Female Performance და Saturn Award for Best Actress. მან ითამაშა ისტორიულ დრამებში „გოიას ლანდები“ (2006) და „კიდევ ერთი ბოლეინის გვარიდან“ (2008). 2008 წლის მაისში ის გახდა კანის კინოფესტივალის ჟიურის ყველაზე ახალგაზრდა წევრი რიგით 61-ე დაჯილდოებაზე. პორტმანის სარეჟისორო დებიუტმა, „ივი“, გახსნა ვენეციის კინოფესტივალის 65-ე დაჯილდოების მოკლემეტრაჟიან ფილმთა კონკურსი. ვიკიციტატაში არის გვერდი თემაზე: ნატალი პორტმანი ვიკისაწყობში არის გვერდი თემაზე: ნატალი პორტმანი ნატალი პორტმანი კინოფილმების ინტერნეტ-მონაცემთა ბაზაში ↑ Michael Kane (2006-03-19). „Portman Bold ... and Bald ... in 'V for Vendetta'“. FOX News. ციტირების თარიღი: 2007-10-18. ↑ „A 'Garden State' Of Mind“. CBS News. 2004-07-30. დაარქივებულია ორიგინალიდან — 2014-10-06. ციტირების თარიღი: 2007-10-18. ↑ 3.0 3.1 Starwars.com. Natalie Portman. დაარქივებულია ორიგინალიდან — 2008-02-01. ციტირების თარიღი: 2006-05-08. ↑ Carle, Chris. (July 15, 2005) Comic-Con 2005: IGN Interviews Natalie Portman. IGN.com. დაარქივებულია ორიგინალიდან — 2013-10-30. ციტირების თარიღი: 2006-06-22. ↑ Chris Heath. „The Private Life of Natalie Portman“. Rolling Stone. დაარქივებულია ორიგინალიდან — 2006-05-20. ციტირების თარიღი: 2006-05-11. ↑ Ethan White. "Natalie Portman-The Shy Superstar". Scholastic. დაარქივებულია ორიგინალიდან — 2011-09-10. ციტირების თარიღი: 2010-12-30. ↑ „Natalie Portman in Cannes“. Bauer-Griffin. 2008-05-21. დაარქივებულია ორიგინალიდან — 2008-12-02. ციტირების თარიღი: 2010-12-27. ↑ Vivarelli, Nick (2008-08-13). „Rappoport to host Venice Fest — will screen Coen's 'Burn After Reading'“. Variety.
900

ვიკისაწყობში არის გვერდი თემაზე: 900 900 (ცხრაასი) წელი — იულიუსის კალენდრის ნაკიანი წელიწადი, რომლის პირველი დღეა ოთხშაბათი. ეს წელი არის IX საუკუნის მე-10 დეკადის მე-10 წელი. მთავარი სტატია: კატეგორია:დაბადებული 900. მუმადონა დიაში — პორტუგალიის საგრაფოს მე-4-ე გრაფი (გ. 968) მთავარი სტატია: კატეგორია:გარდაცვლილი 900. იოანე IX — რომის პაპი ( დ. უცნობია)
შავი გედი (ფილმი)

„შავი გედი“ (ინგლ. Black Swan) — 2010 წლის ამერიკული ფსიქოლოგიური თრილერი, რომლის რეჟისორია დარენ არონოფსკი. მასში მონაწილეობენ ნატალი პორტმანი და ვენსან კასელი. ფილმის პრემიერა გაიმართა ვენეციის 67-ე კინოფესტივალზე 2010 წლის 1 სექტემბერს. 3 დეკემბერს ამერიკაში მისი შეზღუდული ჩვენება დაიწყო. კრიტიკოსებმა განსაკუთრებით აღნიშნეს ნატალი პორტმანის თამაში, რომელმაც ქალის საუკეთესო როლისთვის ოსკარის, BAFTA-სა და ოქროს გლობუსის ჯილდოები მიიღო. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება ნიუ-იორკის ერთ-ერთ პრესტიჟულ საბალეტო სტუდიაში წამყვანი ბალერინას, ნინას, გარშემო. მან გედების ტბაში მთავარი როლი უნდა შეასრულოს, თუმცა კონკურენტი გამოუჩნდება ლილის სახით. ორ ბალერინას შორის დაძაბულობა მატულობს პრემიერის მოახლოებასთან ერთად. ნატალი პორტმანი — ნინა სეიერსი / ოდეტა მილა კუნისი — ლილი / ოდილია, შავი გედი ვენსან კასელი — თომა ლეროი / ჯენტლმენი ბარბარა ჰერში — ერიკა სეიერსი / დედოფალი უინონა რაიდერი — ბეთ მაკინტაირი / მომაკვდავი გედი ოფიციალური საიტი „შავი გედი“ — კინოფილმების ინტერნეტ-მონაცემთა ბაზა (ინგლისური) ↑ Zeitchik, Steven (September 17, 2010). „Darren Aronofsky’s ‘Black Swan’ a feature film of a different feather“. Los Angeles Times. დაარქივებულია ორიგინალიდან — 2012-03-20. ციტირების თარიღი: October 30, 2010. შეამოწმეთ თარიღის პარამეტრი |accessdate= და |date=-ში (დახმარება) ↑ Black Swan (2010). Box Office Mojo. ციტირების თარიღი: December 25, 2010.
ჯარიაშენის წმინდა გიორგის ეკლესია

ჯარიაშენის წმინდა გიორგის ეკლესია — ეკლესია გორის მუნიციპალიტეტის სოფელ ჯარიაშენის ცენტრში. თარიღდება XIX საუკუნით. ეკლესია დარბაზულია (10,2 X 6,2 მ.), ნაგებია აგურითა და რიყის ქვით. შესასვლელი სამხრეთითაა. ნახევარწრიულ აფსიდში ერთი სარკმელია, მის ორსავე მახარეს — თითო ღრმა ნიში. თითო სარკმელი სამხრეთის, ჩრდილოეთისა და დასავლეთის კედლებშიცაა. დარბაზი გადახურულია ცილინდრული კამარით. სამხრეთ ფასადზე აგურის წყობით გამოყვანილია შეღრმავებული ჯვარი. სახურავი კრამიტისაა. საქართველოს ისტორიისა და კულტურის ძეგლთა აღწერილობა, ტ.5, თბ., 1990 წ.
Six Feet Down Under Part II

Six Feet Down Under Part II — ამერიკული მძიმე მეტალ ჯგუფ მეტალიკის სამახსოვრო საკონცერტო EP. იგი გამოვიდა მხოლოდ ავსტრალიასა და ახალ ზელანდიაში 2010 წლის 12 ნოემბერს ლეიბლზე Universal Music და წარმოადგენს ჯგუფის წინა საკონცერტო EP-ის Six Feet Down Under მეორე ნაწილს. ისევე როგორც მისი პირველი ნაწილი, მეორეც იყიდება მხოლოდ Trans-Tasman ჩანაწერების მაღაზიასა და მეტალიკის ონლაინ მაღაზიის საშუალებით. EP შეიცავს რვა სიმღერას, ჩაწერილს მეტალიკის 2010 წლის ტურნეზე ავსტრალიასა და ახალ ზელანდიაში. ჯეიმზ ჰეტფილდი – წამყვანი ვოკალი, რიტმული გიტარა; კირკ ჰემეტი – წამყვანი გიტარა, დამატებითი ვოკალი; რობერტ ტრუჰილო – ბას-გიტარა; ლარს ულრიხი – დასარტყმელი საკრავები. ↑ „ბოლო გამოშვება 2010 წლისთვის“. ავსტრალიურ/ახალ ზელანდიური EP #2-ის დეტალები. 25 ოქტომბერი, 2010. შეამოწმეთ თარიღის პარამეტრი |date=-ში (დახმარება)
ქიწნისის სამების ეკლესია

ქიწნისის სამების ეკლესია – ეკლესია გორის მუნიციპალიტეტის სოფელ ქიწნისის ცენტრში. თარიღდება ფეოდალური ხანით. ეკლესია დარბაზულია (9,2 X 5,9 მ) , ნაგებია რიყის ქვით და აგურით, კუთხეები, სარკმლის საპირები და სამსაფეხურიანი ლავგარდანი აგურისაა. შესასვლელი სამხრეთ კედლის დასავლეთ ნაწილშია. ნახევარწრიულ აფსიდში სამი თაღოვანი სარკმელია, თითო ასეთივე სარკმელი სამხრეთისა და ჩრდილოეთის კედლებშიცაა. დარბაზის გრძივი კედლების წყვილ პილასტრს ეყრდნობა კამარის საბჯენი თაღი. აღმოსავლეთ ფასადზე, სარკმლის თავზე გამოსახულია დიდი ჩაღრმავებული ჯვარი. შენობა შიგნით და გარეთ შელესილია. სახურავი ორფერდაა, გადახურულია ღარიანი კრამიტით. საქართველოს ისტორიისა და კულტურის ძეგლთა აღწერილობა, ტ.5, თბ., 1990.
681

ვიკისაწყობში არის გვერდი თემაზე: 681 681 (ექვსას ოთხმოცდაერთი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის VII საუკუნის მე-9 დეკადის 1-ლი წელი. დასრულდა კონსტანტინოპოლის მესამე საეკლესიო კრება პლისკა ბულგარეთის პირველი იმპერიის დედაქალაქი გახდა. მთავარი სტატია: კატეგორია:დაბადებული 681. მთავარი სტატია: კატეგორია:გარდაცვლილი 681. 10 იანვარი:აგათო — რომის პაპი (დ. 577)
ქიწნისის ღვთისმშობლის ეკლესია

ქიწნისის ღვთისმშობლის ეკლესია — ეკლესია გორის მუნიციპალიტეტის სოფელ ქიწნისის განაპირას, სამხრეთ დასავლეთით სასაფლაოზე. თარიღდება XIX საუკუნით. ეკლესია დარბაზულია (11,2 X 6,8 მ), ნაგებია რიყის ქვით და აგურით. შესასვლელი სამხრეთი კედლის დასავლეთ ნაწილშია. არაღრმა, ნახევარწრიული აფსიდის ღერძზე ვიწრო სარკმელია, რომლის მარცხნივ სწორკუთხა ნიშია. დასავლეთისა და სამხრეთის კედლებში თითო ვიწრო თაღოვანი სარკმელია. დარბაზის გრძივ კედლებზე წყვილი პილასტრია, რომელსაც ეყრდნობა აგურის კამარის საბჯენი თაღი. გრძივი კედლები დეკორატიული თაღებით არის დამუშავებული. ჩრდილოეთის კედელში მცირე სწორკუთხა ნიშია. შენობა გარედან და შიგნიდან შელესილია. ეკლესიას შემოვლებული აქვს აგურის ლავგარდანი, სახურავი ორფერდაა, გადახურულია თუნუქით. დასავლეთ კედლის ფრონტონის თავზე დაშენებულია ექვსი სწორკუთხა თაღით გახსნილი, აგურის წრიული სამრეკლო. მას კონუსური სახურავი აქვს. საქართველოს ისტორიისა და კულტურის ძეგლთა აღწერილობა, ტ.5, თბ., 1990.
ქიწნისის ყველაწმინდის ეკლესია

ქიწნისის ყველაწმინდის ეკლესია – ეკლესია გორის მუნიციპალიტეტის სოფელ ქიწნისის განაპირას, ჩრდილო-დასავლეთით, ძველ სასაფლაოზე. აგებულია 1895 წელს. ეკლესია დარბაზულია (9 X 4,9 მ), ნაგებია რიყის ქვით და აგურით. შენობა ძლიერ დაზიანებულია. ჩანგრეულია კამარა და ლავგარდანი. თაღოვანი შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე ვიწრო სწორკუთხა სარკმელია, რომლის ორივე მხარეს თაღოვანი ნიშებია. დასავლეთის და სამხრეთის კედლებში თითო სწორკუთხა სარკმელია, ჩრდილოეთისაში - თაღოვანი ნიში. დარბაზის გრძივ კედლებზე წყვილი განიერი პილასტრია, რომლებსაც ეყრდნობა კამარის საბჯენი თაღი. დასავლეთ ფასადზე, სარკმლის ქვეშ, კედელში დატანებულია დიდი თლილი ქვა, რომლის მხედრული წარწერა ეკლესიის აშენების თარიღს გვაუწყებს. დასავლეთ კედლის ფრონტონის თავზე დაშენებულია სწორკუთხა, ორივე მხრიდან დამრეცი თაღებით გახსნილი სამრეკლო, რომელსაც აგურისსახურავიანი გუმბათი აქვს. საქართველოს ისტორიისა და კულტურის ძეგლთა აღწერილობა, ტ.5, თბ., 1990.